[{"text_idx": "#000001", "text": "9. Tondiraba Sisemaratonil su\u0308ndis Eesti tippmark"}, {"text_idx": "#000003", "text": "Laupa\u0308eval, 28. jaanuaril toimunud 9. Tondiraba Sisemaratonil joosti 252,67 m pikkusel ringil, mis maratoonaritel tuli la\u0308bida 167 korda, et saada ta\u0308is klassikaline, 42,195 km pikkune maraton. Vo\u0303istlus kujunes u\u0308he jooksja vo\u0303imsaks soolojooksuks. Suvera\u0308a\u0308nse vo\u0303idu vo\u0303ttis Ahti Nuga, kes ajaga 2:39:03 pu\u0308stitas nii isikliku rekordi kui ka Eesti tippmargi sisemaratonis. Keegi eestlastest pole varem sisetingimustes maratoni kiiremini jooksnud. Varasem tippaeg kuulus aastast 2020 Sergei Rjabo\u0303s\u030ckinile, kes 6. Tondiraba Sisemaratoni la\u0308bi ajaga 2:42:23."}, {"text_idx": "#000004", "text": "Eesti tippaja pu\u0308stitanud Ahti Nuga ja\u0308rel lo\u0303petas teisena Tauno Hang, kelle igati korralik aeg 3:04:37 ta\u0308hendas siiski kaotust vo\u0303itjale 25 minutit. Ajaga 3:09:18 jooksis end kolmandaks Ivo Kreutzvald."}, {"text_idx": "#000005", "text": "Naiste vo\u0303it tuli samuti kindlalt, sest Julia Rakitina jooksis end esimeseks uue isikliku rekordiga 3:33:01. Aga Julia ja\u0308tkas peale maratonivo\u0303itu jooksmist, sest ta osales ka kuue tunni jooksul. Tema la\u0308bitud maa 68,474 km oligi u\u0308htlasi pa\u0308eva parim, keegi teine ei suutnud enamat. Maratonis ja\u0308rgnesid vo\u0303itjale ning saavutasid teise ja kolmanda koha Siiri Pilt ajaga 3:36:47 ja Liina Kesamaa ajaga 3:43:48. Liina jooksis samuti kuus tundi, kus ta saavutas 65.442 km-ga Julia ja\u0308rel teise koha."}, {"text_idx": "#000006", "text": "9. Tondiraba Sisemaratoni finis\u030cisse jo\u0303udis 35 vo\u0303istlejat ja kuue tunni tulemuse ehk distantsi said kirja neist kuus jooksjat.Tulemused \u2013 sisemaraton ja 6 tunni jooks"}, {"text_idx": "#000007", "text": "Eelmise pa\u0308eva o\u0303htul toimus samas teist korda Tondiraba Siseku\u0308mme, kus vo\u0303istlejad la\u0308bisid 10 km jaoks 250 m ringi 40 korda. Po\u0303nev vo\u0303istlus esikohale ka\u0308is eelmise aasta vo\u0303itja Hektor Uustalo ja esimest korda Tondirabas startinud Tarmo Reitsniku vahel. Kui distantsi esimeses pooles jooksis liidrina Uustalo, siis teises pooles ja lo\u0303pu poole dikteeris vo\u0303istlust juba Reistnik. Vo\u0303it tuli Tarmo Reitsnikule ajaga 37:38 ja teisena lo\u0303petanud Hektor Uustalo sai ajaks 38:01. Kolmanda koha saavutas Priit Kald ajaga 39:07."}, {"text_idx": "#000009", "text": "Kokku lo\u0303petas siseku\u0308mne 26 jooksjat."}, {"text_idx": "#000010", "text": "Siseku\u0308mnel osalejatel oli vo\u0303imalus saada tulemus ka tunnijooksus, selleks tuli rajal joosta 60 minutit. Pikima maa la\u0308bis tunniga Kaido Voogla, kes sai kokku 14,25 km. Kokku viibisid rajal tund aega 8 osalejat."}]